[{"text_idx": "#000003", "text": "Durante tempu pandemia covid-19, feto no labarik sira-nia esperiensia inseguransa aumenta makaas, liu-liu liga ho kondisaun sosio-ekono\u0301miku, dezenvolvimentu edukasaun sau\u0301de no viole\u0301nsia oi-oin. Feto no labarik Timor-Leste sai rekursu fundamental iha prosesu dezenvolvimentu nasiona\u0301l. Maibe\u0301, sira sofre no esperiensia inseguransa ho forma viole\u0301nsia no diskriminasaun oin-oin durante tempu naruk iha sosiedade demokra\u0301tiku ida-ne\u2019e, no pandemia covid-19 hafraku liuta\u0301n sira-nia prosesu dezenvolvimentu no halakon sira-nia direitu fundamental lubun. Iha artigu ida-ne\u2019e, FM tenta esplora impaktu pandemia Covid-19 ba feto no labarik sira-nia moris husi perspetiva seguransa umanu. Perpsetiva ida ne\u2019e konsidera oinsa\u0301 feto no labarik sira hetan seguransa ai-han, edukasaun ho kondisaun adekuadu, merkadu sustenta\u0301vel, no protesaun hasoru kualker forma viole\u0301nsia iha sosiedade durante pandemia. Iha konsikuensia tolu (3) konsidera iha artigu ida-ne\u2019e: impaktu ba edukasaun; risku ba sau\u0301de, ekonomia no serbisu infantil; no esperiensia viole\u0301nsia no presaun psikolo\u0301jiku."}, {"text_idx": "#000008", "text": "Fundasaun Mahein observa katak protokolo Covid-19 no aplikasaun estadu emerjensia tantu konfinamentu obrigato\u0301riu hapara labarik-estudante sira-nia atividade edukasaun no hamosu limitasaun oin-oin ba jerasaun Timor nia kualidade edukasaun. Nune\u2019e mos, Governu la konsege fornese kondisaun aprendizajen ida seguru, hanesan estudante balun iha peskiza ida-ne\u2019e hateten katak:"}, {"text_idx": "#000009", "text": "\u201cEstadu emerjensia husik hela situasaun difisil ba ami nu\u2019udar estudante, ami la sente aprende buat ida tanba iha uma deit, ami nia-kakutak sente mamuk ba bebeik tanba kondisaun aprende la-iha\u201d."}, {"text_idx": "#000013", "text": "Wainhira FM konsulta ho grupu vulnera\u0301vel feto sira konta kona-ba\u0301 esperiensia terus klean tanba iha limitasaun asesu ba alimentasaun ne\u2019ebe\u0301 seguru no nutritivu. Inan no oan-feto sira ne\u2019ebe\u0301 moris ho rendimentu $2 kada loron infrenta moris iha lin\u0303a kiak hetok att liuta\u0301n. Realidade moris mukit iha sosiedade Timor la\u2019os buat foun ita-rona no hare\u2019e, maibe siklu kiak ne\u2019e sirkula iha ita-nia komunidade nia le\u2019et loron ba loron. Biar Timor-Leste iha pote\u0301nsia agri\u0301kola ne\u2019ebe\u0301 ass maibe realidade povu menus ai-han sauda\u0301vel no nutrisaun, nune\u2019e kauza nu\u0301meru labarik Timor sofre malnutrisaun ass liu iha Sudeste Asia\u0301tiku, situasaun ida-ne\u2019e sai susar liuta\u0301n dezde krize Covid-19 komesa iha ini\u0301siu fulan Marsu tinan 2020. Poli\u0301tika governu kona-ba\u0301 medida prevensaun hasoru Covid-19 ne\u2019e maioria ho karakter inserteza, hatauk, brutal, no la informativu. Partikularmente bainhira Governu obriga vendedor kiik sira ho transportasaun publiku para sira nia atividade, ida ne\u2019e provoka pobreza no malnutrisaun iha rai laran sa\u2019e makaas tanba rendimentu menus. Servisu labarik mos aumenta tanba inan-aman sira nia osan menus, no eskola taka hotu, nune\u2019e familia haruka labarik sira fa\u2019an iha estrada lor-loron hodi manan osan."}, {"text_idx": "#000015", "text": "Experiensia viole\u0301nsia no presaun psikolo\u0301jiku"}, {"text_idx": "#000020", "text": "Leave a Reply Cancel reply"}, {"text_idx": "#000025", "text": "This blog update highlights the partnership between local community leaders and 6 PNTL District Commanders to establish Community Policing (CP) programs in four districts within Timor-Leste. Tailored to the security"}]